Domnus Artaldus de Malereto, renuntians seculo vovensque se Deo, dedit fratribus in hoc loco manentibus, pro susceptione sua, in villa Vivent, campum pergrandem et bonum, suam partem; et frater ejus Gaufredus, pro Dei et ejus amore, similiter suam portionem. Dedit in ipsa villa I. servum nomine Rotbertum, unumque ex filiis ejus ac deinceps alios, itemque alium servum Walterium dictum. Calumpniam quam agebat ex terra, quam Gaufredus, Hugo fraterque ejus Wilelmus Vesontiola, pro animabus suis, Deo et huic loco dederant, remisit; Gaufredus frater ejus similiter. Ad æcclesiam Belaspina dictam delegavit vineas, quas Ungren appellant. Hæc omnia suprafatus ejus frater G., pro se simulque filiis suis, per fidem laudavit, coram testibus simulque laudatoribus: Gaufredo Bonant, Rainerio fratre ejus, Hugone de Scabellis, Rainerio de Poli, Gaufredo fratre ejus, Aimone Jhavazole.